**מרכז קשר והכוון – שלוחת עמק חפר**

**רקע:** "מרכז קשר והכוון", הוא תוצר של תכנית אב שבוצעה על-ידי מועצת "עמק חפר" בשנים 2013-2014, אשר בדקה את צרכיהם של אוכלוסיית הגיל השלישי ובמסגרתה נעשה אפיון צרכיהם העתידיים הנובעים מהעלייה בתוחלת החיים.

בעמק קרוב ל 13% מכלל האוכלוסייה הם אזרחים וותיקים (בהשוואה ל 11% מכלל אוכלוסיית הוותיקים במדינה) הצפי הוא כי עד שנת 2025 אוכלוסיית גיל זו תהווה בין 17% - 18% מכלל אוכלוסיית העמק.

**לאור זאת מועצת "עמק חפר", החליטה להתארגן באופן מוסדר למתן מענה ויצירת "כלים" לניהול תקופת חיים חדשה זו. (לא מדובר בפעילות תרבותית אלה במתן כלים מקצועיים כגון הרצאות, סדנאות וקורסים, לשיפור ושימור איכות ורווחת החיים של התושבים.)**

**שותפים לתוכנית:** התוכנית משותפת למועצת "עמק חפר", אש"ל – גוינט ישראל (אגודה לתכנון ולפיתוח שירותים למען הזקן ובני משפחתו בישראל) והמשרד לשוויון חברתי.

**מטרת המרכז**: הכוון לשירותים קיימים בעמק, ופיתוח שירותים חדשים אשר יעניקו "כלים" ותמיכה לתקופת החיים החדשה, "ינרמלו" את היציאה לגמלאות ויאפשרו לכל פורש לבנות שגרת חיים חדשה, איכותית ומשמעותית המתאימה לו.

**ליבות התוכן בהם יעסוק המרכז:**

מיצוי זכויות, תכנון פיננסי, חזרה למעגל העבודה תעסוקה ויזמות, התנדבות, אורח חיים בריא, היבטים רגשיים והיבטים שונים של המשפחה הרב דורית, טכנולוגיה- מחשבים וסמארטפון ועוד.

**אופן פעילות המרכז:**

1. המרכז עובד בשני מעגלים-
* המעגל האזורי – פעילות ברמה האזורית של כלל העמק.
* מעגל השלוחתי – פעילות תוכן רלוונטית שתתבצע ביישובי השלוחה.
1. המרכז פועל בשני מישורים-
* ברמה הקבוצתית- פעילות בקבוצות
* ברמה הפרטנית- ליווי אישי ופרטני.

**נעים להכיר - צוות מרכז קשר והכוון:**

תמי סלוצקי – מנהלת המרכז: 050-5351606, tamis@hefer.org.il

הצוות המקצועי של רכזי הקשר והכוון הפועל בשטח:

* מוטי שימשוביץ– שלוחת חוף חפר, שלוחת צפון חפר motti60@gmail.com
* אסתי באומל- שלוחת צפון חפר estib@hefer.org.il
* יוספה לינוי- שלוחת בת חפר, שלוחת שפלת חפר/קדם josie14@walla.co.il
* נעמי נצר לוינשטיין- שלוחת ים חפר, שלוחת מרכז חפר neomin@hefer.org.il

משרד מרכז הקשר וההכוון לגיל השלישי – נמצא במרכז הקהילתי האזורי, אתם מוזמנים לפנות אלינו בכל שאלה ובקשה בטלפון: 09-8981632.